Source: https://et.triniti.arendus.1kdigital.com/kogemused/
Timestamp: 2020-05-31 08:54:23+00:00
Document Index: 2042272

Matched Legal Cases: ['kohus ', 'Kohus ', 'Kohus ', 'kohus ', 'Kohus ', 'kohus ', 'kohus ']

Abistame kliente seoses eriolukorrast tingitud töösuhete ümberkorraldamisega
Nõustame nii väike- kui ka suurettevõtjaid COVID-19 viirusega seoses kehtestatud eriolukorraga ja sellega kaasnenud töötakistustest ja töömahtude vähenemisest tingitud muutunud töösuhete ümberkorraldamisel. Mh anname nõu ja oleme abiks töötajate kaugtöö korraldamisel, erinevate puhkuste tingimustes kokku leppimisel, töötasu vähendamise ja koondamiste vormistamisel. Kliente nõustab tööõigusega seotud küsimustes vandeadvokaat Klen Laus.
Vaata teisi kogemusi Tööõigus Vaata teisi kogemusi Vaidluste lahendamine
Vaata teisi kogemusi Vaidluste lahendamine
Esindasime edukalt klienti kaasomandi lõpetamise vaidluses maakohtus
​Harju Maakohus rahuldas meie kliendi hagi kaasomandi lõpetamiseks soovitud viisil. Klient soovis kaasomandis oleva maja müüki avalikul enampakkumisel, teine kaasomanik aga maja jätmist endale, kuid oluliselt väiksema hüvitise eest, kui pool kohtuekspertiisiga tuvastatud turuväärtusest. Loe edasiKohus selgitas, et põhimõtteliselt ei ole õige jätta kaasomandis olevat kinnisasja ühe kaasomaniku ainuomandisse suurema hüvitise maksmise vastu, kui viimane on valmis ja võimeline maksma. Vastaspool ei olnud tõendanud, et ta oleks võimeline õiglast hüvitist maksma. Kohus selgitas ühtlasi, et ainuüksi asjaolu, et vastaspool kasutab kaasomandisse kuuluvat maja oma elukohana, ei õigusta meie kliendi ilmajätmist talle kuuluvast omandist tingimustel, mille puhul ta ei saa omandi kaotuse eest õiglast ehk turuväärtusel hüvitist.​ Maakohtu otsus ei ole veel jõustunud. Klienti esindas vandeadvokaat Anna Liiv.
Vaata teisi kogemusi Kinnisvara & ehitus Vaata teisi kogemusi Vaidluste lahendamine
Vaata teisi kogemusi Triniti advokaatide kogemused
Harju Maakohus jättis sotsiaalmeedias avaldamise vaidluses meie kliendi vastu hagi rahuldamata. Nimelt jagas meie klient Facebookis teise kasutaja maalitud teost. Loe edasi Kohus otsustas, et sotsiaalmeedias teiste isikute postituste jagamise näol ei olnud tegu autoriõiguste rikkumisega. Esiteks Facebooki kasutustingimuste kohaselt oli kostjal õigus kasutada informatsiooni, mille hageja oli ise oma kasutaja seinale lisanud. Teiseks nõustus kohus meie kliendiga ka selles, et kostjal oli õigus teose kujutis reprodutseerida ajakirjandusliku erandi alusel.b Maakohtu otsus ei ole veel jõustunud ning vaidlus võib jätkuda ringkonnakohtus. Klienti esindasid advokaadid Karmen Turk ja Maarja Pild.
Vaata teisi kogemusi Intellektuaalne omand & tehnoloogiaõigus Vaata teisi kogemusi Meediaõigus Vaata teisi kogemusi Vaidluste lahendamine
Esindasime kliendi soodsa kompromissi sõlmimisel maakohtus
Esindasime ja nõustasime mainekat M&A tehingute nõustajat vaidluses nõustamise eest lepingujärgse tasu maksmata jätnud kliendiga. Saavutasime hagi esitamisel kliendi nimel hagi tagamise ning seejärel sõlmisid pooled maakohtus kompromissi, mille tulemusena sai klient lepingujärgsest tasust enamiku. Loe edasi Hagi tagamise tulemusena oli garanteeritud kohene kompromissi täitmine. Kohtumenetluses sõlmisid pooled kompromissi samas suurusjärgus, mida TRINITI advokaadid pakkusid vastaspoolele juba enne kliendi nimel kohtusse hagi esitamist. ​Klienti nõustasid ja esindasid vandeadvokaadid Anna Liiv ja Siim Maripuu
Esindasime edukalt korteriühistut vaidluses tehnoruumid "kaaperdanud" pahatahtliku omanikuga
​Vaidluses hagejana osalenud isik omandas ühes Tallinna korterelamus kaks tehnoruumi ning nõudis KÜ-lt tasu ruumide kasutamise eest ehk selle eest, et ruumides asus elektrikilp ning sideettevõtjate seadmed. Loe edasi Kohtud leidsid, et sellist nõuet ei ole võimalik KÜ vastu esitada, sest tehnosüsteemid KÜ-le ei kuulu. Samuti taunisid kohtud tehnoruumide omandaja käitumist, leides, et selline tehnoruumide omandamine ja seejärel korteriomanikuna nõuete esitamine ei saa olla käsitletav heas usus käitumisena. Korteriühistut esindas vaidluses vandeadvokaat Anna Liiv
Esindasime ringkonnakohtus edukalt klienti vaidluses Eesti Lennuakadeemiaga lepingu kehtivuse küsimuses
Esindasime edukalt klienti vaidluses, kus Eesti Lennuakadeemia püüdis riigihanke tulemusel sõlmitud ja täitmisega lõppenud lepingut tagantjärgi tühistada või alternatiivselt sellest taganeda. Ringkonnakohus kinnitas üle printsiibi, et hilisemad tahteavaldused ja võimalikud puudused omandisuhtes ei oma mõju teise isikuga sõlmitud lepingutele ega anna alust tehingu tühistamiseks ega sellest tagantjärgi taganemiseks. Positiivse kohtuotsuse tulemusena jäi kliendi vastu esitatud hagi summas ca 130 000 eurot rahuldamata.
Max 123 ja Võrguvara ühinemine
Nõustasime Max 123 AS ja Võrguvara OÜ ühinemistehingut, mille tulemusena loodi Eesti suurim äriklientidele suunatud IT-taristu lahendusi pakkuv firma, mis baseerub kodumaisel kapitalil. Meie nõustamisülesanne sisaldas ettevõtete ettevalmistamist ühinemiseks, ühinemisega seotud lepingute ja muude dokumentide koostamist ja läbirääkimist ning koondumise kontrolli läbiviimist konkurentsiametis.